**Sveučilište J.J. Strossmayera u Osijeku**

**Fakultet elektrotehnike, računarstva i informacijskih tehnologija Osijek**

**Kneza Trpimira 2b, 31000 Osijek**

**PRORAČUNSKA OBRAZLOŽENJA 2021. – 2023.**

1. **UVOD**

Fakultet elektrotehnike, računarstva i informacijskih tehnologija Osijek je jedna od sastavnica Sveučilišta Josipa Jurja Strossmayera u Osijeku koja ustrojava i izvodi sveučilišne studije te razvija znanstveni i stručni rad u jednom ili više znanstvenih i stručnih polja.

Zadaća Fakultet elektrotehnike, računarstva i informacijskih tehnologija Osijek je provođenje znanstvenih, razvojnih i stručnih istraživanja iz područja elektrotehnike i njoj srodnih grana, na kojima se temelji preddiplomsko, diplomsko i poslijediplomsko obrazovanje pri čemu aktivno surađuje s akademskim i gospodarskim partnerima u domovini i inozemstvu. Fakultet elektrotehnike, računarstva i informacijskih tehnologija Osijek teži biti znanstveni i istraživački centar izvrsnosti iz polja elektrotehnike u regiji u kojoj djeluje, pa i šire, s jasnim profilom usmjerenim na održivi razvoj provođenja kvalitetnog i učinkovitog obrazovanja koje se temelji na rezultatima učenja i koncepciji cijelo životnog obrazovanja. Time će Fakultet elektrotehnike, računarstva i informacijskih tehnologija Osijek pokazati svoju najvišu odgovornost prema razvoju visokog obrazovanja, istraživačkih karijera i projekata i svakako doprinijeti tranziciji u društvo znanja.

Zakon o proračunu. Članak 28. (Narodne novine br. 87/2008, 136/12 i 15/15), obvezuje proračunske korisnike na donošenje prijedloga financijskog plana koji u sebi sadrži:

* Prihode i primitke iskazane po vrstama
* Rashode i izdatke predviđene za trogodišnje razdoblje, razvrstane prema proračunskim klasifikacijama i
* Obrazloženje prijedloga financijskog plana.

Financijski plan je akt proračunskog korisnika kojim su utvrđeni njegovi prihodi i primici te rashodi i izdatci u skladu s proračunskim klasifikacijama (sukladno članku 3. Točka 12. Zakona o proračunu).

Korisnici proračuna obvezni su izraditi procjenu prihoda i primitaka po izvorima financiranja (opći prihodi i primici, vlastiti prihodi, pomoći, donacije, prihodi od nefinancijske imovine, prihodi za posebne namjene, namjenski prihodi od zaduživanja).

U financijskom planu pod stavkom prihoda odvojeno su planirani prihodi ostvareni na tržištu (vlastiti prihodi) od prihoda proračuna (prihodi: za pokriće troškova poslovanja, za pokriće kapitalnih investicija, za pokriće ugovornih obveza) i ostalih prihoda (donacije, zajmovi, pomoći i ostali prihodi).

1. **Nastavna djelatnost**

* **OPIS PROGRAMA**

Studijski programi izvode se u skladu s Bolonjskom deklaracijom te se temelje na ishodima učenja koje studenti trebaju usvojiti u okviru opterećenja definiranog pomoću ECTS bodova (European credit transfer and accumulation system) pri čemu jedan ECTS bod odgovara 25 do 30 radnih sati, a opterećenje jedne godine studija iznosi 60 ECTS-a.

Za svaki predmet definirane su aktivnosti koje student treba uspješno izvršiti u svrhu polaganja ispita. Pritom je mogući raspon udjela pojedinačnih aktivnosti u ukupnoj ocjeni definiran dokumentom „Okviri kriterija ocjenjivanja studenata“. Također su Okvirima definirani minimalni pragovi za pojedinačne aktivnosti, mogućnosti naknadnog izvršavanja prvotno neuspješno odrađenih aktivnosti, kao i ostali opći uvjeti i kriteriji za uspješno izvršavanje pojedinačnih aktivnosti, a time i za polaganje ispita u cjelini.

Napredovanje kroz studij temelji se na ostvarenim ECTS bodovima što je detaljno opisano sveučilišnim Pravilnikom o studijima i studiranju.

Prioritet je osiguravanje visoke kvalitete obrazovanja studenata te cjeloživotnoga obrazovanja i usavršavanja iz područja elektrotehnike, računarstva i informacijsko-komunikacijske tehnologije kroz povezivanje nastave, znanstvenog istraživanja i suradnje s gospodarstvom.

1. **Znanstvena djelatnost**

* **OPIS PROGRAMA**

Na Fakultetu elektrotehnike, računarstva i informacijskih tehnologija Osijek znanstvenici provode istraživanja u području elektroenergetike, informacijsko-komunikacijskih tehnologija, automatike, elektrostrojarstva i računarstva. U proteklih pet godina sudjelovali su kao voditelji ili suradnici u 28 znanstveno-istraživačkih i tehnologijskih projekata koje su financirali Ministarstvo znanosti, obrazovanja i sporta, Hrvatska zaklada za znanost, Europska unija, Hrvatski institut za tehnologiju, Poslovno–inovacijska agencija Republike Hrvatske - BICRO te Sveučilište Josipa Jurja Strossmayera u Osijeku. U tom je razdoblju objavljeno više od 120 radova u časopisima indeksiranim u bazi Web of Science pri čemu prosječni čimbenik utjecaja radova i broj citata rastu iz godine u godinu što ukazuje na sve veću međunarodnu prepoznatljivost rezultata znanstvenih istraživanja na Fakultetu Fakultet elektrotehnike, računarstva i informacijskih tehnologija Osijek je suradnička institucija u Znanstvenom centru izvrsnosti za znanost o podatcima i kooperativne sustave, prvom centru izvrsnosti u području tehničkih znanosti u Hrvatskoj čija je svrha unaprijediti hrvatsku znanost i ojačati njeno uključivanje u Europski istraživački prostor. Znanstveni rad se ogleda i u uspješnom vođenju studenata na poslijediplomskom studiju. Na Fakultetu je do sada izrađeno i obranjeno ukupno 52 doktorske disertacije i 28 magistarskih radova.

Od 2010. godine Fakultet izdaje međunarodni znanstveni časopis International Journal of Electrical and Computer Engineering Systems u kojemu se objavljuju rezultati istraživanja iz teorije i primjene s područja elektrotehnike i računarstva te interdisciplinarnih područja.

Na Fakultetu elektrotehnike, računarstva i informacijskih tehnologija Osijek osnovani su IEEE Odjel za sustave, čovjeka i kibernetiku te IEEE studentski ogranak Osijek i njegov Odjel za elektroenergetiku. Institute of Electrical and Electronics Engineers (IEEE) je međunarodna neprofitna strukovna organizacija koja promovira razvoj tehnologije i izvrsnost u znanstvenom istraživanju i jedna je od najvažnijih svjetskih organizacija u području elektrotehnike i računarstva. IEEE studentski ogranak Osijek posebno se ističe u aktivnostima popularizacije znanosti te je dobitnik niza nacionalnih i međunarodnih nagrada.

1. **Stručna djelatnost i suradnja s gospodarstvom**

* **OPIS PROGRAMA**

Stručna djelatnost Fakulteta elektrotehnike, računarstva i informacijskih tehnologija Osijek najvećim se dijelom odvija kroz suradnju s gospodarstvom. Osnovni oblici ove djelatnosti su izrade studija i tehničkih rješenja, mjerenja i proračuni te istraživanje i razvoj na područjima elektroenergetike, elektrostrojarstva, automatike, komunikacija i računarstva, ali i obrazovanje djelatnika pojedinih gospodarskih subjekata kroz stručne seminare, radionice i nastavu na različitim poslijediplomskim i specijalističkim studijima. Kroz ovu suradnju s gospodarstvom djelatnici Fakulteta imaju mogućnost primijeniti znanja stečena kroz znanstveno-istraživački rad, a ujedno stječu veliko iskustvo o tehnologijama u primjeni i problemima s kojima se susreću njihovi korisnici, ali i o potrebama gospodarstva za novim tehnologijama i profilima stručnjaka s navedenih područja.

Sve ovo povratno djeluje na nastavni proces na Fakultetu elektrotehnike, računarstva i informacijskih tehnologija Osijek tako da podiže njegovu kvalitetu i omogućava bolje profiliranje njegovih studijskih programa. Ovo povratno djelovanje na nastavni proces dopunski je ojačano i činjenicom da je određeni broj stručnjaka iz gospodarstva aktivno uključen i u nastavni proces čime se studentima osigurava izravan transfer praktičnih znanja i iskustava s tehnologijama koje se koriste u praksi. Ova praktična znanja i iskustva studenti stručnog studija neposredno stječu kroz obavljanje stručne prakse u gospodarstvu kao i kroz izradu diplomskih i završnih radova u suradnji s gospodarskim partnerima.

U pogledu stručne djelatnosti Fakulteta veliko značenje imaju odnedavno ustrojeni i akreditirani laboratoriji za ispitivanje niskofrekvencijskih i visokofrekvencijskih elektromagnetskih polja: laboratorij za elektromagnetsku kompatibilnost te laboratorij za VF mjerenja. Osim toga, Fakultet je ovlašten i za obavljanje usluga vezanih za rješavanje problematike energetske učinkovitosti zgrada u skladu s važećim zakonskim propisima te, u suradnji sa svojim partnerima, za energetski pregled i energetsko certificiranje u zgradarstvu.

1. **Međunarodna suradnja**

* **OPIS PROGRAMA**

Međunarodna suradnja Fakulteta elektrotehnike, računarstva i informacijskih tehnologija Osijek od strateškog je značaja za znanstveno-istraživačku, nastavnu i stručnu djelatnost. Provodi se kroz međunarodne projekte, projekte s međunarodnim financiranjem te međunarodne projekte i programe mobilnosti. U aktivnostima vezanima za međunarodne projekte i projekte s međunarodnim financiranjem sudjeluju znanstvenici i suradnici te nastavno i nenastavno osoblje, a u programima mobilnosti, najčešće Erasmus/ Erasmus+ i IAESTE uz navedene skupine zaposlenika, studenti svih razina studiranja i studijskih programa. Fakultet elektrotehnike, računarstva i informacijskih tehnologija Osijek ima suradnju s pedesetak inozemnih institucija.

U cilju osiguravanja preduvjeta za razvoj međunarodne suradnje Fakultet je 2013. godine osnovao Ured za međunarodnu suradnju, znanstvene i stručne projekte (u daljnjem tekstu: Ured za međunarodnu suradnju) koji u suradnji s prodekanima, dekanom i službama Fakulteta obavlja niz uspostavnih, informativnih, pripremnih, provedbenih, analitičkih i administrativnih aktivnosti. Radi uspješnijeg praćenja prijave i provedbe međunarodnih i domaćih projekata te praćenja odlazne i dolazne mobilnosti studenata, nastavnog i nenastavnog osoblja definirane su odgovarajuće procedure i obrasci.

1. **Sustav osiguravanja kvalitete**

Sustavom osiguravanja kvalitete visokog obrazovanja, koji je najprije implementiran u nastavnu djelatnost Fakulteta, a zatim i u znanstveno-istraživačku djelatnost, nastoje se obuhvatiti sve djelatnosti Fakulteta pa tako i stručnu i administrativne djelatnosti. Osim sustava osiguravanja kvalitete visokog obrazovanja, definiranog prema ESG-u, na Fakultetu je implementiran i sustav kvalitete prema normi ISO 9001 u kojem su striktnije definirani ciljevi i postupci u stručnim i administrativnim djelatnostima.

**Zakonske i druge pravne osnove –** ZAKONSKE I DRUGE PODLOGE NA KOJIMA SE ZASNIVAJU PROGRAMI

**-** Zakon o znanstvenoj djelatnosti i visokom obrazovanju

**-** Strategija obrazovanja, znanosti i tehnologije RH

- Strategija Sveučilišta Josipa Jurja Strossmayera u Osijeku 2011. – 2020.

- Strateški plan razvoja ETF 2016. – 2020.

- Ugovoru o punoj subvenciji participacije redovitih studenata u troškovima studija

- Ugovoru o namjenskom institucionalnom financiranju znanstvene djelatnosti

**CILJEVI PROVEDBE PROGRAMA U RAZDOBLJU 2021. – 2023. I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

**CILJ 1.**

Osiguravanje visoke kvalitete obrazovanja studenata te cjeloživotnoga obrazovanja i usavršavanja iz područja elektrotehnike, računarstva i informacijsko-komunikacijske tehnologije kroz povezivanje nastave, znanstvenog istraživanja i suradnje s gospodarstvom.

**OBRAZLOŽENJE CILJA**

Ciljevi koji su definirani u svrhu ostvarenja misije i vizije Fakulteta su:

- uskladiti broj i profil studijskih programa s društvenim i gospodarskim potrebama

- prilagoditi sadržaje studijskih programa jasno definiranim ishodima učenja

- osigurati povezanost tržišta rada i visokog obrazovanja

- osigurati primjerene prostorne standarde i opremljenost

- unaprijediti informacijsko-komunikacijsku infrastrukturu

- povećati dolaznu i odlaznu mobilnost studenata i nastavnika

- poticati uvođenje nastave na stranim jezicima

- poticati formiranje združenih studija s eminentnim europskim i svjetskim visokim učilištima.

Prioritet je osiguravanje visoke kvalitete obrazovanja studenata te cjeloživotnoga obrazovanja i usavršavanja iz područja elektrotehnike, računarstva i informacijsko-komunikacijske tehnologije kroz povezivanje nastave, znanstvenog istraživanja i suradnje s gospodarstvom.

**POKAZATELJI UČINKA**

* Usvojene izmjene studijskih programa, anketa o usvojenosti predviđenih ishoda učenja i utrošenim radnim satima u usporedbi s ECTS-ima predmeta
* Sveučilišna studentska anketa
* Iznos financijskih sredstava uloženih u razvoj nastavnih laboratorija i informatičku strukturu
* Broj m2 predavaonica, nastavnih laboratorija i računalnih učionica u odnosu na ukupan broj studenata
* Broj izrađenih diplomskih i završnih radova u suradnji s gospodarstvom
* Broj odrađenih studentskih projekata u suradnji s gospodarstvom
* Broj radova objavljenih u koautorstvu sa studentima
* Broj i vrsta novih informacijskih sustava
* Broj novih sveučilišnih udžbenika i priručnika autora djelatnika Fakulteta objavljenih u prethodnoj akademskoj godini u okviru izdavačke djelatnosti Fakulteta
* Međunarodna mobilnost studenata dolazna i odlazna
* Mobilnost studenata unutar RH dolazna i odlazna
* Broj nabavljenih nastavnih pomagala za specifične potrebe studenata s invaliditetom u odnosu na broj studenata s invaliditetom

|  |  |  |  |  |  |  |
| --- | --- | --- | --- | --- | --- | --- |
| Pokazatelji | jedinica | Polazna vrijednost  2019 | Izvor podataka | Ciljana vrijednost 2021. | Ciljana vrijednost 2022. | Ciljana vrijednost 2023. |
| Iznos financijskih sredstava uloženih u razvoj nastavnih laboratorija i informatičku strukturu | Novčani iznos u kunama | 1.438.711,00 | FI 2019 | 1.830.000,00 | 2.070.000,00 | 2.184.000,00 |
| Erasmus mobilnosti | Novčani iznos u kunama | 289.317,00 | FI 2019 | 150.000,00 | 150.000,00 | 110.000,00 |
| Nagrađivanje studenata | Novčani iznos u kunama | 78.522,00 | FI 2019 | 85.000,00 | 85.000,00 | 25.000,00 |

**CILJ 2.**

Povećanje kvalitete i međunarodne prepoznatljivosti znanstveno-istraživačkog rada te prijenos novih znanstvenih ideja i suvremenih tehnologija u hrvatsko gospodarstvo.

**OBRAZLOŽENJE CILJA**

Znanstvena djelatnost je osnova i preduvjet za kvalitetno visoko obrazovanje i zasniva se na nedjeljivosti sveučilišnog nastavnog rada i znanstvenog istraživanja. Strateški cilj i zadaci znanstvene djelatnosti u skladu su s misijom i vizijom Fakulteta, Strategijom razvoja Europske unije – Europe 2020, Europskim okvirnim programom istraživanja i inovacija za razdoblje od 2014. do 2020. godine – Obzor 2020, Strategijom obrazovanja, znanosti i tehnologije Republike Hrvatske te sa Strategijom Sveučilišta J. J. Strossmayera u Osijeku.

Povećanje kvalitete istraživanja će se provoditi kroz poticanje objavljivanja znanstvenih radova u časopisima koji su indeksirani u bazi Web of Science (WoS), a posebno u časopisima koji prema čimbeniku odjeka pripadaju u Q1 kategoriju, te kroz poticanje prijava znanstvenih projekata, a posebno kompetitivnih (HRZZ, UKF, Obzor2020) te osiguranje institucijske podrške za prijavu i provedbu projekata.

Jačanje međunarodne mreže suradničkih institucija i međunarodne prepoznatljivosti istraživačkih grupa provodit će se kroz aktivnosti poticanja suradnje sa znanstvenicima na međunarodnim institucijama (zajednički projekti, mobilnost znanstvenika u cilju istraživanja, zajedničko objavljivanje radova), unaprjeđenjem kvalitete informacija na engleskom jeziku, poticanjem među zavodske i među institucijske suradnje te povećanje vidljivosti znanstvenog rada istraživačkih grupa i organizacijom međunarodnih znanstvenih skupova, radionica i sličnih aktivnosti.

Za postizanje navedenog cilja provodi će se također i sljedeći zadatci:

* Jačanje suradnje s gospodarstvom, javnim sektorom, lokalnom i regionalnom samoupravom.
* Prijenos znanja i tehnologija, komercijalizacija rezultata istraživanja i zaštita intelektualnog vlasništva.
* Povećanje broja znanstvenika i jačanje njihovih kompetencija.
* Poboljšanje znanstveno-istraživačke infrastrukture i podizanje kvalitete upravljanja resursima i administrativne podrške.
* Unaprjeđenje kvalitete i međunarodne prepoznatljivosti poslijediplomskih doktorskih studija.

Svi navedeni zadatci su pobliže opisani u Strategiji razvoja ETF 2016 do 2020.

U 2021.g. planirani su prihodi i rashodi za projekte Hrvatske zaklade za znanost za pet uspostavno istraživačkih projekata i 2 projekta razvoja karijera mladih istraživača (izvor 43) u ukupnom iznosu od 955.000,00 kn u skladu sa budžetom projekata.

Planom za 2021.g. obuhvaćen je i projekt Interreg IPA Program Prekogranične Suradnje Hrvatska-Srbija u iznosu od 233.563,00 kn na izvoru 51. Na poziciji 563 isplaniran je iznos prihoda od 663.350,00 kn u 2021.g za projekt „Pametna naljepnica za mjerenje i praćenje uvjeta skladištenja i transporta proizvoda“ u kojem smo nositelji te je isplaniran prijenos sredstava partnerima na 3691 u iznosu od 199.750,00 o čemu je partner obaviješten elektroničkom poštom. Za projekt HKO ELE na izvoru 561 planirano je 1.475.00,00 kn i na izvoru 12 isplanirano je 225.000,00 kn jer smo na projektu nositelji te smo obavijestili partnere o isplaniranom prijenosu sredstava na kontu 369 u ukupnom iznosu od 821.644,00 kn sa izvora 561 i 144.995,00 kn s izvora 12.

Prema podatku dobivenom od nositelja projekta Razvoj i uspostava zajedničkog studija "ICT u poljoprivrednim znanostima" na izvoru 52 isplaniran je prihod na kontu 63931 u iznosu od 155.176,00 kn.

**POKAZETELJI UČINKA**

* Broj radova objavljenih u časopisima indeksiranim u WoS-u u prethodnoj kalendarskoj godini, ukupan broj citata radova koji su indeksirani u WoS-u
* Organizacija međunarodnih znanstvenih skupova, radionica i sličnih aktivnosti
* Broj ugovorenih znanstveno-istraživačkih i razvojnih projekata u suradnji s gospodarstvom, javnim sektorom i/ili jedinicama lokalne i regionalne samouprave
* Broj doktoranada iz gospodarstva/ ukupan broj doktoranada
* Broj projekata s primjenom istraživanja u gospodarstvu
* Broj prijavljenih patenata
* Broj djelatnika u znanstvenim zvanjima, broj mladih istraživača
* Broj znanstvenih i stručnih predavanja organiziranih na Fakultetu
* Broj znanstveno-istraživačkih laboratorija
* Vrijednost novonabavljene znanstvene opreme i sredstava za održavanje postojeće
* Baza podataka o znanstvenoj opremi dostupna putem intraneta

|  |  |  |  |  |  |  |
| --- | --- | --- | --- | --- | --- | --- |
| Pokazatelji | Jedinica | Polazna vrijednost  2019 | Izvor podataka | Ciljana vrijednost 2021. | Ciljana vrijednost 2022. | Ciljana vrijednost 2023. |
| Vrijednost novonabavljenje znanstvene opreme sa projekata | Novčani iznos u kunama | 539.923,00 | FI 2019 | 987.000,00 | 1.006.000,00 | 1.006.000,00 |
| Održavanje postojeće znanstvene opreme | Novčani iznos u kunama | 201.088,00 | FI 2018 | 165.000,00 | 165.000,00 | 165.000,00 |
| Međunarodna konferencija SST | Novčani iznos u kunama | 125.131,47 | FI 2018 | 130.000.,00 | 0,00 | 130.000,00 |
| Knjige i druga literatura | Novčani iznos u kunama | 89.561,66 | FI 2018 | 10.000,00 | 10.000,00 | 10.000,00 |

**CILJ 3.**

Unaprjeđenje poslovanja Fakulteta, uvjeta za stručnu djelatnost i infrastrukture koja će omogućiti dugoročan razvoj Fakulteta te sustavno unaprjeđivanje i razvoj sustava za osiguravanje kvalitete u svim područjima djelatnosti Fakulteta.

**OBRAZLOŽENJE CILJA**

Analiza je pokazala da postojeće zgrade u kojima je smješten Fakultet dugoročno ne mogu osigurati zadovoljavajući razvoj Fakulteta, kvalitetnu organizaciju, učinkovito korištenje resursa te niske troškove održavanja infrastrukture. Stoga je odlučeno da se pristupi izgradnji nove zgrade Fakulteta u okviru sveučilišnog kampusa.

Zadaci kroz koje će se ostvariti postavljeni cilj su:

- unaprjeđenje poslovanja i stručne djelatnosti Fakulteta kroz uspostavljanje jasnih procedura i postupaka u svim aspektima poslovanja, unaprjeđenje podrške stručnoj djelatnosti, usavršavanje djelatnika zajedničkih službi Fakulteta, informatizacija poslovanja Fakulteta u području rada zajedničkih službi i unaprjeđivanje suradnje s gospodarstvom.

- unaprjeđenje prostorne infrastrukture Fakulteta kroz izradu projekata za novu zgradu te ishođenje neophodne dokumentacije, osiguravanje izvora financiranja za izgradnju nove zgrade i izgradnja nove zgrade Fakulteta, povećanje energetske učinkovitosti postojećih zgrada i njihova prilagodba novim potrebama, te kroz učinkovitije korištenje energije i poboljšanje ekoloških standarda Fakulteta

- jačanje sustava osiguravanja kvalitete kroz analizu provedbe strateških ciljeva te, prema potrebi, definiranje mjera za poboljšanje provedbe u skladu s rezultatima analize, te provođenje aktivnosti u skladu s priručnikom za unaprjeđenje i osiguranje kvalitete visokog obrazovanja i sustavno provođenje edukacije i usavršavanja zaposlenika Fakulteta.

**POKAZATELJI REZULTATA**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelji rezultata | Definicija | Jedinica | Polazna vrijednost | Izvor podataka | Ciljana vrijednost 2020. | Ciljana vrijednost 2021. | Ciljana vrijednost 2022. |
| |  | | --- | |  | |  |  |  |  |  |  |  |
| Izrađeno idejno rješenje i studija izvodljivosti | Dokumentacija potrebna za izgradnju nove zgrade FERIT | Broj | 0 | Povjerenstvo | 1 | 0 | 0 |
| Izrađeni idejni, glavni i izvedbeni projekt za novu zgradu | Dokumentacija potrebna za izgradnju nove zgrade FERIT | Broj | 0 | Povjerenstvo | 0 | 1 | 0 |
| Dobivena građevinska dozvola za novu zgradu fakulteta | Dokumentacija potrebna za izgradnju nove zgrade FERIT | Broj | 0 | Povjerenstvo | 0 | 1 | 0 |
| Imenovane osobe za gospodarenje energijom i otpadom | Praćenje potrošnje energenata,  analiza potrošnje energenata i odluke o uvođenju poboljšanja,  primijenjeni obnovljivi izvori energije,  uvedene mjere za zaštitu okoliša | Broj | 0 | Arhiva FERIT | 1 | 0 | 0 |
| Anketa o zadovoljstvu djelatnika fakulteta radom zajedničkih službi | Pokazatelj potrebe za usavršavanjem | Broj | 0 | Ured za kvalitetu | 1 | 1 | 1 |
| Uspostavljanje jedinstvene evidencije stručnih poslova i projekata te praćenje pripadnih aktivnosti i troškova | Pokazatelj učinkovitijeg praćenja stručnih projekata u cijelosti | Broj | 1 | Administrativna tajnica za stručne projekte, Arhiva FERIT | 1 | 1 | 1 |
| Broj usavršavanih djelatnika | Usavršavanje djelatnika zajedničkih službi Fakulteta | Broj | 9 | Ured za kvalitetu | 10 | 10 | 12 |
| Broj mobilnosti nenastavnog osoblja | Usavršavanje djelatnika zajedničkih službi Fakulteta | Broj | 5 | Ured za međunarodnu suradnju | 6 | 6 | 8 |
|  |  |  |  |  |  |  |  |
| Broj realiziranih stručnih poslova | Unaprjeđivanje suradnje s gospodarstvom | Broj | 10 | Administrativna tajnica za stručne projekte, Arhiva FERIT | 18 | 20 | 25 |
| Broj realiziranih programa cjeloživotnog obrazovanja | Unaprjeđivanje suradnje s gospodarstvom | Broj | 1 | Administrativna tajnica za stručne projekte, Arhiva FERIT | 1 | 3 | 5 |

|  |  |  |  |  |  |  |
| --- | --- | --- | --- | --- | --- | --- |
| Pokazatelji | Jedinica | Polazna vrijednost  2019 | Izvor podataka | Ciljana vrijednost 2021. | Ciljana vrijednost 2022. | Ciljana vrijednost 2023. |
| Dokumentacija za izgradnju zgrade | Novčani iznos u kunama | 0 | Bruto bilanca | 2.000.000,00 | 0 | 0 |
| Prihodi stručnih projekata s gospodarstvom | Novčani iznos u kunama | 719.952,94 | Bruto bilanca | 700.000,00 | 700.000,00 | 800.000,00 |
| Prihodi cjeloživotnog obrazovanja | Novčani iznos u kunama | 375.997,71 | Bruto bilanca | 200.000,00 | 400.000,00 | 400.000,00 |
| Trošak usavršavanja djelatnika | Novčani iznos u kunama | 281.551,80 | Bruto bilanca | 300.000,00 | 150.000,00 | 150.000,00 |

U financijskom planu pod stavkom prihoda odvojeno su planirani prihodi ostvareni na tržištu (vlastiti prihodi) od prihoda proračuna (prihodi: za pokriće troškova poslovanja, za pokriće kapitalnih investicija, za pokriće ugovornih obveza) i ostalih prihoda (donacije, zajmovi, pomoći i ostali prihodi). Također su posebno planirani prihodi iz EU, te za međunarodne mobilnosti. Prihodi za 2021 g. o punoj subvenciji participacije redovitih studenata u troškovima studija u akademskoj god. 2020./2021. i prihodi za namjensko institucionalno financiranje znanstvene djelatnosti su planirani zajedno u iznosu od 4.421.279,00 kn na izvoru 11 Opći prihodi i primitci.

Prihodi projekta HKO-ELE koji se financira iz sredstava Europskog socijalnog fonda planirani su na izvoru 12 i 561 u ukupnom iznosu od 1.700.000,00 kn.

Ukupno planirani prihodi za 2021. godinu iznose 43.117.054,00 kuna. Donos sredstava iz 2020.g. iznosi 3.800.000,00 kn. Struktura planiranih prihoda za 2021. godinu je sljedeća :

1. Prihodi iz proračuna 29.547.772,00 69%
2. Vlastiti prihodi 1.331.000,00 3%
3. Vlastiti namjenski prihodi 4.955.000,00 11%
4. Pomoći, EU sredstva, donacije 7.283.282,00 17%

Ukupni prihodi 43.117.054,00 100%

+ Donos iz 2020.g. 3.800.000,00

Planirani odnos neutrošenih prihoda u 2022 godinu iznosi 5.534.897,00.

Planirani rashodi sadrže rashode za zaposlene (plaće, jubilarne nagrade, božićnice, regres, pomoći i ostalo), materijalne rashode (rashode za službena putovanja, energiju, komunalne usluge, reprezentaciju, intelektualne usluge, uredski materijal, sitan inventar i ostalo), rashode za kapitalne investicije i ostale rashode (financijske rashode, stipendije, pomoći, studentski zbor i ostalo).

Rashodi financirani prihodima ostvarenim prema Ugovoru o punoj subvenciji participacije redovitih studenata u troškovima studija u akademskoj god. 2020./2021. su planirani za:

* pokrivanje dijela troškova koji nastaju zbog provedbe studijskih programa i ostvarivanje ishoda učenja, uključivo i sve administrativne i potporne djelatnosti koje fakultet organizira s ciljem poboljšanja procesa učenja, povećanja završnosti i zapošljivosti te pristupa visokom obrazovanju
* postizanje općih strateških razvojnih ciljeva i provedbu akcijskih planova fakulteta za koje su indikatori, ciljevi i zadatci utvrđeni u strategiji razvoja fakulteta 2016 – 2020 g.
* stipendiranje i nagrađivanje studenata
* plaćanje rada iznad norme i vanjske suradnje

Rashodi financirani prihodima ostvarenim prema Ugovoru o namjenskom institucionalnom financiranju znanstvene djelatnosti u 2021.g. su planirani za:

* nabavku knjiga i druge stručne literature
* nabavku opreme za znanstvene laboratorije
* stručno usavršavanje
* članarine
* službena putovanja

Rashodi za redovnu djelatnost fakulteta (izvor 11) iz proračuna planirani su na skupini računa:

* 31 Rashodi za zaposlene (Plaće, doprinosi i ostali rashodi za zaposlene)
* 32 Materijalni rashodi (naknada za prijevoz, zdravstvene usluge i pristojbe i naknade)

Ukupno planirani rashodi za 2021. godinu, iznose 41.382.157,00 kuna, odnosno svi rashodi i izdaci pokriveni su prihodima, primicima i donosom sredstava iz prethodne godine. Struktura je sljedeća:

1. Rashodi za zaposlene 28.792.353,00 69%
2. Materijal. rashodi 7.222.590,00 17%
3. Prijenosi između prorač. korisnika

369 1.166.389,00 3%

1. Ostali rashodi (Financijski, stipendije) 223.398,00 1%
2. Nabava nefinancijske imovine 3.977.427,00 10%

Ukupni rashodi 41.382.157,00 100%

Donos prenesen iz 2020.g. utrošit će se namjenski za pripremu dokumentacije za izgradnju nove zgrade u iznosu od 2.000.000,00 kn. U rashodima za nabavu nefinancijske imovine isplanirani su troškovi izrade dokumentacije potrebne za izgradnju nove zgrade fakulteta na lokaciji sveučilišnog kampusa u iznosu od 2.000.000,00kn s ciljem povećanja prostornih kapaciteta temeljem donesene strategije razvoja.

U Osijeku, 19.10.2020.g.

Šef računovodstva Dekan

Mirta Hanzer Prof.dr.sc. Drago Žagar